ג'יפ

**ג'יפ** (באנגלית: **Jeep**) הוא מותג רכבי שטח של תאגיד סטלנטיס. מקורו ברכב שטח שיוצר בארצות הברית עבור הצבא האמריקני בתקופת מלחמת העולם השנייה, שלאחר מכן יוצר גם לשוק האזרחי. השם ג'יפ הפך, גם בשפה העברית, משם של מותג לשם גנרי לרכב שטח ולרכבי SUV.

## היסטוריה
המותג ג'יפ הוקם בשנת 1941, אז הפיץ הצבא האמריקאי מכרז בקרב 135 יצרנים וחברות לבניית רכב צבאי קל שיוכל להוביל כוחות וציוד בתנאי שטח מאתגרים. משרד ההגנה האמריקאי הציב לוח זמנים של 49 ימים לבניית אבטיפוס נוסע ורק חברת בנטם, שהג'יפ הראשון שייצרו קיבל את השם BRC, קיצור של Bantam Reconnaissance Car (רכב סיור), הגיע בזמן והחברה זכתה במכרז.

אלא שבנטם הייתה חברה קטנה ולא הייתה מסוגלת לייצר מספר גדול כל כך של כלים לפי דרישת הצבא האמריקאי ולכן הועברו תוכניות היצור למפעלי ויליס שהיו סגורים מספר שנים בגלל הליך פירוק ונפתחו מחדש עבור ייצור הג'יפ. גם מפעלי ויליס לא היו גדולים מספיק ולכן חברת פורד השתתפה אף היא בייצור הרכב. 3 היצרנים יצרו אבות טיפוס נוספים שנבחנו בשטח ונבחרה תוכנית שהכילה תכנון בסיסי של בנטם, מנוע של ויליס וגריל של פורד. כפיצוי, ניתנה לחברת בנטם הבלעדיות ליצור עגלה נגררת לג'יפ שנקראת "עגלת בנטם". החל משנת 1941 ועד לסיום מלחמת העולם השנייה (1945), יוצרו יותר מ-600 אלף ג'יפים.

על אף העובדה שהדגם המנוע שנבחר על ידי הצבא האמריקאי היה של Willys, סמל הגריל האנכי שהפך לסימן ההיכר המובהק של ג'יפ נלקח דווקא מהתכנון של יצרנית הרכבים Ford.
הג'יפ יוצר גם במדינות נוספות, בהן צרפת והולנד, וסופק גם לצבא רוסיה.

בדגם הצבאי, הג'יפ הפך לרכב השטח העיקרי של צבאות רבים ברחבי העולם (בהן ארצות הברית וישראל), עד שהוחלף על ידי ההאמר. בצה"ל הוא הוחלף גם על ידי רכב הסופה M-240, ששייך לחברת דיימלר-קרייזלר ויוצר בישראל בתעשיות רכב נצרת עילית.

הצרכנים הפרטיים האמריקאים זיהו מהר מאוד את הפוטנציאל של הרכב וכבר ב-1944 פיתחו בחברה את רכב השטח האזרחי הראשון: ג'יפ CJ. הג'יפ ויליס נחשב כרכב השטח הראשון, והג'יפ סטיישן וואגן מ-1946 נחשב לרכב ה-SUV הראשון.

הסטיישן וואגן צויד תחילה בהינע אחורי בלבד וכלל אבזור מפואר, ומקום רב למטען או לשבעה נוסעים. הסטיישן המוגדל הגיע למהירות של 105 קמ"ש ואיתו פנה היצרן לקהל חדש.

ב-1949 התווספו הינע כפול ומנוע 6 צילינדרים, וכך נולד אביו הקדום של הג'יפ צ'ירוקי. בעקבות הצלחת המותג, ב-30 ביוני 1950 הפך השם ג'יפ לסימן מסחרי רשום.

יש הטוענים כי שם המותג ג'יפ מבוסס על דמות קומיקס של גיבור בשם יוג'ין הג'יפ  שהייתה חביבה על החיילים האמריקאים.

נשיא ארצות הברית רונלד רייגן, החזיק בזמן כהונתו ג'יפ מדגם 8CJ ואהב לנהוג בו ברחבי החווה שלו.

## יצרניות המותג
[250px|ממוזער|220px|ג'יפ של [צה"ל, מימין לשמאל: עמנואל שקד, דוד אלעזר וחיים בר-לב בסיור לאורך גדר המערכת בעמק הירדן, 1968/1967]]
[ממוזער|220px|ג'יפ של [חטיבת גבעתי (תש"ח)|חטיבת גבעתי במלחמת העצמאות]]
* [ממוזער|ג'יפ צבאי משנת [1942]]1941–1953 - ויליס
* 1953–1963 - קייזר מוטורס
* 1963–1970 - קייזר-ג'יפ
* 1970–1987 - אמריקן מוטורס (AMC)
* 1987–1998 - קרייזלר
* 1998–2020 - דיימלר-קרייזלר
*משנת 2020 - סטלנטיס

משנת 1984, רכבי ג'יפ מיוצרים ברישיון גם בסין.

## דגמים בולטים
ממוזער|ג'יפ רנגלר
ממוזער|ג'יפ גרנד צ'רוקי Summit 2017
* ג'יפ ויליס - הדגם הראשון של המותג
* CJ - רכב שטח אזרחי קטן, מבוסס על הדגם הצבאי. יוצר בשנים 1941–1987.

### דגמים המשווקים כיום
* ג'יפ אוונג'ר - הרכב החשמלי הראשון ממותג ג'יפ, מגיע בתצורה של suv קטן, הושק ב-2023 וזוכה פרס רכב השנה באירופה.
* ג'יפ רנגלר - מחליף ה-CJ. הדגם הקלאסי של מותג ג'יפ, מיוצר משנת 1987 ומגיע במגוון רמות גימור כגון סהרה, ספורט, רוביקון ועוד.
* ג'יפ גרנד צ'ירוקי - SUV גדול. מיוצר משנת 1992 במהלכם עבר מספר מתיחות פנים עד האחרונה שהתבצעה ב 2021. כיום מגיע בתצורת 5 ו-7 מקומות.
* ג'יפ קומפאס - SUV קומפקטי שהוצג לראשונה בשנת 2006. הדור השני יצא לשוק ב-2016, והוא הדגם השני בתולדות החברה (אחרי הרנגייד) שמציע אפשרות להנעה קדמית.
* ג'יפ גלדיאטור - גרסת טנדר של הרנגלר עם תא מטען פתוח. משווק בארצות הברית עם מנועי V6 בנפח 3.6 ליטרים ובאירופה עם מנועי 2 ליטרים טורבו-בנזין.

## הנעה חשמלית
במהלך 2021 הושקה גרסת פלג-אין היברידית לדגם הרנגלר, לאחר מכן גם ג'יפ הקומפאס היברידי הושק וב 2023 הושק ג'יפ אוונג'ר עם הנעה חשמלית מלאה.

## בישראל
### נתוני מכירות
המותג ג'יפ מיובא בישראל על ידי קבוצת סמלת.

על פי נתוני קארזון (עיבוד מאגר רכבים פרטים ומסחרים עד 3.5 טון):

## קישורים חיצוניים

* 
* מדור Jeep באתר רכב השטח ג'יפולוג
* מבחני דרכים באתר השטח וקישור לאתר של החברה
* ההיסטוריה של הג'יפ - באתר שבילים 4X4

## הערות שוליים

*
קטגוריה:רכבי שטח ופנאי גדולים
קטגוריה:מותגי רכב
קטגוריה:אמצעי לחימה במלחמת העצמאות
קטגוריה:סטלנטיס